มีผื่นขึ้นตามตัวและใบหน้า เล็กๆ มีอาการคันนิดหน่อย พึ่งเป็นได้เมื่อวานค่ะ อยากรู้ว่าเป็นอะไรคะ กี่วันถึงจะหายคะ
สวัสดีค่ะ อาการมีผื่นแดงๆเล็กๆขึ้นตามตัว และใบหน้า คันนิดหน่อย อาจจะเกิดจากผื่นผิวหนังอักเสบเฉียบพลัน เกิดจากข้างในร่างกายเอง ไม่มีสาเหตุภายนอก อาจมีตุ่มนูน แดง คัน ตำแหน่งเป็นได้ทั่ว แต่พบบ่อยตามข้อพับผื่นผิวหนังอักเสบจากการสัมผัส เช่นสบู่ โลชั่น น้ำหอม ผื่นผิวหนังอักเสบจากการระคายจากการสัมผัสสารเคมีหรือสารต่างๆในผลิตภัณฑ์ที่มาใช้แล้วระคาย ตุ่มจากการถูกแมลงกัด ผื่นลมพิษ ผื่นแพ้ยา การติดเชื้อไวรัสใดๆในร่างกาย รูขุมขนอักเสบและมีการติดเชื้อร่วมด้วย เป็นตุ่มคล้ายเม็ดสิว อาจเจ็บได้เล็กน้อย แต่มักไม่คันชัดเจนการให้ได้การวินิจฉัยที่แน่ชัดจำเป็นต้องตรวจร่างกายจริงร่วมไปด้วย การมีผื่นตามตัวและใบหน้าตามลักษณะดังกล่าวมา ยังมีโอกาสเป็นไปได้อยู่หลายอย่าง ผื่นจะยุบภายในกี่วันขึ้นกับสาเหตุว่าได้รับการแก้ไขแล้วหรือไม่ หรือความรุนแรงเป็นมากน้อยเพียงใดในเบื้องต้น ควรรักษาความสะอาดบริเวณผิวหนังตรงนั้นให้ดี ไม่ไปแกะเกาตุ่ม รับประทานยาแก้คันถ้ามีอาการคัน อาบน้ำเปล่าสะอาด ไม่ควรเอาสบู่ไปถูที่ตุ่มแดงโดยตรง ควรจะไปพบแพทย์ถ้าตุ่มดังกล่าวเป็นมากขึ้น ลุกลามไปเป็นบริเวณกว้าง คันเยอะมาก หรือมีไข้ร่วมด้วย